
      Bucureşti, 5 decembrie 2011
Către Comisia de buget, finanţe, bănci a Senatului

Către Comisia de buget, finanţe, bănci a Camerei Deputaţilor 

 A V I Z

asupra proiectului de Lege pentru aprobarea 
Ordonanţei de urgenţă a Guvernului nr. 96/2011 cu privire la rectificarea bugetului de stat pe anul 2011

În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru politică externă a Senatului şi Comisia pentru politică externă a Camerei Deputaţilor au fost sesizate, spre dezbatere şi avizare, cu proiectul de Lege pentru aprobarea Ordonanţei de urgenţă a Guvernului nr. 96/2011 cu privire la rectificarea bugetului de stat pe anul 2011, trimis cu adresa nr. L696 din 28 noiembrie 2011, respectiv PLx. 650 din 21 noiembrie 2011.

În şedinţa din 5 decembrie 2011, cele două Comisii au analizat Proiectul de Lege şi au hotărât, cu majoritate de voturi, avizarea favorabilă a proiectului de Lege şi transmiterea acestuia Comisiilor pentru buget, finanţe, bănci ale celor două Camere, în forma prezentată.


La lucrări au participat ca invitaţi domnul Teodor Baconschi, ministrul afacerilor externe, domnul Robert Cazanciuc, secretar general al MAE, doamna Lucreţia Tănase, director general management financiar în Ministerul Afacerilor Externe.

              Titus Corlăţean                  

   Korodi Attila 

